CELEX: 22016D2182
Language: hr
Date: 2015-06-11 00:00:00
Title: Odluka Zajedničkog odbora EGP-a br. 147/2015 od 11. lipnja 2015. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2016/2182]

15.12.2016   
               
               
                  HR
               
               
                  Službeni list Europske unije
               
               
                  L 341/38
               
            ODLUKA ZAJEDNIČKOG ODBORA EGP-a
      br. 147/2015
      od 11. lipnja 2015.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2016/2182]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
      budući da:
      
                  (1)
               
               
                  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1) treba se uključiti u Sporazum o EGP-u.
               
            
                  (2)
               
               
                  Uredba Komisije (EZ) br. 1852/2001 od 20. rujna 2001. o utvrđivanju detaljnih pravila o dostupnosti određenih informacija javnosti i zaštiti informacija dostavljenih na temelju Uredbe (EZ) br. 258/97 Europskog parlamenta i Vijeća (2) treba se uključiti u Sporazum o EGP-u.
               
            
                  (3)
               
               
                  Preporuka Komisije 97/618/EZ od 29. srpnja 1997. o znanstvenim aspektima i prikazu informacija potrebnih za potporu zahtjeva za stavljanje na tržište nove hrane i sastojaka nove hrane i pripremi izvješća o početnoj procjeni u skladu s Uredbom (EZ) br. 258/97 Europskog parlamenta i Vijeća (3) treba se uključiti u Sporazum.
               
            
                  (4)
               
               
                  Člankom 38. Uredbe (EZ) br. 1829/2003 Europskog parlamenta i Vijeća od 22. rujna 2003. o genetski modificiranoj hrani i hrani za životinje (4) mijenja se Uredba (EZ) br. 258/97 te se ona treba uključiti u Sporazum.
               
            
                  (5)
               
               
                  Ova se Odluka odnosi na zakonodavstvo o hrani. Zakonodavstvo o hrani ne primjenjuje se na Lihtenštajn sve dok je primjena Sporazuma između Europske zajednice i Švicarske Konfederacije o trgovini poljoprivrednim proizvodima proširena na Lihtenštajn, kako je navedeno u uvodnom dijelu poglavlja XII. Priloga II. Sporazumu o EGP-u. Ova se Odluka stoga ne primjenjuje na Lihtenštajn.
               
            
                  (6)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      Poglavlje XII. Priloga II. Sporazumu o EGP-u mijenja se kako slijedi:
      
                  1.
               
               
                  Nakon točke 95. (Uredba Komisije (EU) 2015/391) umeće se sljedeće:
                  
                              „96.
                           
                           
                              
                                 31997 R 0258: Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.), kako je izmijenjena:
                              
                                          —
                                       
                                       
                                          
                                             32003 R 1829: Uredbom (EZ) br. 1829/2003 Europskog parlamenta i Vijeća od 22. rujna 2003. (SL L 268, 18.10.2003., str. 1.),
                                       
                                    
                                          —
                                       
                                       
                                          
                                             32008 R 1332: Uredbom (EZ) br. 1332/2008 Europskog parlamenta i Vijeća od 16. prosinca 2008. (SL L 354, 31.12.2008., str. 7.).
                                       
                                    Za potrebe ovog Sporazuma odredbe Uredbe tumače se uz sljedeće prilagodbe:
                              U članku 7. dodaje se sljedeće:
                              ‚Kada Komisija donese odluke o odobrenju, države EFTA-e će istodobno i u roku od 30 dana od Odluke Zajednice donijeti odluke u skladu s time. Obavješćuje se Zajednički odbor EGP-a koji periodički objavljuje popise takvih odluka u Dodatku o EGP-u Službenom listu.
                              U slučaju neslaganja ugovornih stranaka u pogledu primjene ovih odredbi, dio VII. Sporazuma primjenjuje se mutatis mutandis.’
                           
                        
                              97.
                           
                           
                              
                                 32001 R 1852: Uredba Komisije (EZ) br. 1852/2001 od 20. rujna 2001. o utvrđivanju detaljnih pravila o dostupnosti određenih informacija javnosti i zaštiti informacija dostavljenih na temelju Uredbe (EZ) br. 258/97 Europskog parlamenta i Vijeća (SL L 253, 21.9.2001., str. 17.).”
                           
                        
            
                  2.
               
               
                  Pod naslovom „AKTI KOJE UGOVORNE STRANKE PRIMAJU NA ZNANJE” nakon točke 17. (Preporuka Komisije 2014/118/EU) dodaje se sljedeća točka:
                  
                              „18.
                           
                           
                              
                                 31997 H 0618: Preporuka Komisije 97/618/EZ od 29. srpnja 1997. o znanstvenim aspektima i prikazu informacija potrebnih za potporu zahtjeva za stavljanje na tržište nove hrane i sastojaka nove hrane i pripremi izvješća o početnoj procjeni u skladu s Uredbom (EZ) br. 258/97 Europskog parlamenta i Vijeća (SL L 253, 16.9.1997., str. 1.).”
                           
                        
            Članak 2.
      Vjerodostojni su tekstovi uredbi (EZ) br. 258/97, (EZ) br. 1852/2001 i (EZ) br. 1829/2003 te Preporuke 97/618/EZ na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 12. lipnja 2015. pod uvjetom da su sva priopćenja iz članka 103. stavka 1. Sporazuma poslana Zajedničkom odboru EGP-a (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 11. lipnja 2015.
         
            
               Za Zajednički odbor EGP-a
            
            
               Predsjednik
            
            Gianluca GRIPPA
         
      
      
         (1)  SL L 43, 14.2.1997., str. 1.
      
      
         (2)  SL L 253, 21.9.2001., str. 17.
      
      
         (3)  SL L 253, 16.9.1997., str. 1.
      
      
         (4)  SL L 268, 18.10.2003., str. 1.
      
      
         (*1)  Ustavni zahtjevi nisu navedeni.